
Capitolul 1 


CRIZA EUROPEANĂ A REF UGIAŢILOR (II) 
Alexandra SARCINSCHI 


Sfârşitul anului 2015 şi începutul lui 2016 reprezintă pentru Europa continuarea valului 
de refugiați ce, din păcate, a provocat atât suferință în rândul populației migratoare, cât şi 
diviziuni la nivel politic în cadrul Uniunii Europene. La sfârşitul lunii decembrie 2015, 
Organizaţia Internațională pentru Migraţie publica cifra de 1.011.712 de refugiați sosiți în 
Europa atât pe ruta terestră, cât şi pe cea maritimă, şi peste 3.600 de refugiaţi care şi-au pierdut 
viaţa sau au fost declaraţi dispăruţi, în special, dintre cei sosiți pe mare!. În cursul lunii ianuarie, 
aceeaşi instituție a înregistrat 55.528 de sosiri pe ruta maritimă mediteraneană şi 244 de 
decese/dispariţii ale migranţilor, cele mai vizibile țări de destinaţie fiind Grecia (52.055 sosiri şi 
218 decese/dispariţii) şi Italia (3.473 sosiri şi 26 decese/dispariţii)”. Pe lângă aceste două puncte 
de sosire, au mai fost înregistrați migranți (inclusiv azilanți) în Fosta Republică Iugoslavă a 
Macedoniei (12.457 sosiri), Croaţia (12.200 sosiri), Serbia (11.480 sosiri), Slovenia (10.204) şi 
Ungaria (130 sosiri).” Mai mult, la sfârşitul lunii ianuarie, a fost identificată o tendinţă clară de 
intensificare a valului migrator la graniţa dintre Macedonia şi Serbia, unde, în doar 24 de ore, au 
fost înregistrați peste 3.000 de migranţi, prognozele indicând o creştere a numărului celor care 
sosesc pe ruta Balcanică până la sfârşitul anului 2016 de aproximativ 7.000 persoane/zi*. 

Principalele probleme pentru statele UE asociate valului de refugiați în Europa pot fi 
sintetizate astfel: 

- conflicte între populația țării de destinaţie şi refugiați; 

- corelat problemei anterioare, recrudescenţa naţionalismului şi a extremismului în țările 

de destinaţie, dar şi creşterea ratei criminalității în aceste ţări; 

- tensiuni între statele UE ca urmare a relocării grupurilor de refugiaţi şi a construirii de 

garduri pe graniţele dintre țări; 

- reluarea parţială a controlului la graniţe în spaţiul Schengen, cu posibilitatea disoluției 

acestui acord; 


- reconsiderarea retragerii Marii Britanii din UE. 


! Vezi URL: http://www.iom.int/press-room/infographics. 

? Ibidem. 

? Ibidem. 

* Conform Agerpres, 27 ianuarie 2016, URL: http:/Awww.agerpres.ro. 


3 


În ceea ce priveşte primele două puncte, conflicte între populaţia ţării de destinaţie şi 
refugiați şi recrudescenţa naţionalismului şi a extremismului, la începutul anului 2016 au fost 
semnalate în Germania o serie de agresiuni ale unor grupuri de persoane de origine nord- 
africană/arabă la adresa femeilor din Köln, Hamburg şi Stuttgart. Reprezentanți ai Poliţiei din 
Köln au declarat că printre cei arestaţi se află şi solicitanţi de azil”. Dincolo de faptul că, în 
realitate, aceste acțiuni considerate agresiuni (peste 500 de plângeri înregistrate în Germania în 
noaptea de Anul Nou) sunt, de fapt, rezultatul activităţii unui grup infracțional, reacția cetățenilor 
germani, dar şi ai celor din alte ţări ale Uniunii, a fost de generalizare a comportamentul acestui 
grup către întreaga populaţie de refugiaţi”. De asemenea, acelaşi tip de agresiuni a fost identificat 
în anul 2015 şi în Suedia, iar autorităţile afirmă că suspiciunile sunt legate de grupuri de tineri 
afgani solicitanți de azil”. Ca răspuns, în Germania, mişcări islamofobe, precum Legida şi 
Pegida, au organizat manifestații anti-Islam şi anti-refugiaţi, dar şi anti-Merkel ce au coalizat mii 
de persoane?. În acelaşi timp, Uniunea Creştin-Democrată, partidul reprezentat de Angela 
Merkel, a elaborat un proiect de document prin care cere înăsprirea pedepselor pentru infractorii 
care fac parte din populația refugiaților şi solicitanților de azil şi, în plus, cei care au fost 
condamnaţi sau sunt sub control judiciar să nu fie eligibili pentru primirea dreptului de azil.” 

În acelaşi timp, oficialii europeni au formulat puncte de vedere diferite faţă de 
problematica refugiaților: de la liderul partidului german anti-imigraţie (Alternativa pentru 
Germania), care a afirmat public că responsabilii de securitate de la frontieră ar trebui să tragă 
asupra migranţilor care încearcă să intre în ţară ilegal", la preşedintele Republicii Cehe, Milos 
Zeman, care a declarat că acest val migraţionist a fost organizat de Frăția Musulmană (Egipt) cu 
sponsorizarea unor state a căror identitate nu a fost precizată!!, la fostul ministru de externe 
român, Bogdan Aurescu, care consideră că este greşit ca fenomenul terorist şi cel migraţionist să 
fie considerate împreună, întrucât cele două fenomene au drept punct comun doar sursa, anume 
situația de instabilitate din vecinătatea sudică a UE”. În acest context, Papa Francisc a sesizat 
pericolul recrudescenţei naționalismului şi extremismului în lume şi a făcut un apel la eforturi 
pentru găsirea unui echilibru corect al unei duble responsabilităţi morale, de a proteja drepturile 


cetăţenilor europeni şi de a asigura asistenţă şi condiţii optime pentru primirea refugiaților”. 


5 Conform HotNews, 5 ianuarie 2016, URL: http://www.hotnews.ro. 

* Conform HotNews, 6, 7 şi 11 ianuarie 2016, URL: http://www.hotnews.ro. 
7 Conform HotNews, 11 ianuarie 2016, URL: http://www.hotnews.ro. 

8 Conform HotNews, 12 ianuarie 2016, URL: http://www.hotnews.ro. 

? Conform Agerpres, 9 ianuarie 2016, URL: http://www. agerpres.ro. 

10 Conform Agerpres, 30 ianuarie 2016, URL: http://www. agerpres.ro. 

1! Conform HotNews, 4 ianuarie 2016, URL: http:/Avww.hotnews.ro. 

12 Conform Agerpres, 7 ianuarie 2016, URL: http://www. agerpres.ro. 

'5 Conform Agerpres, 11 ianuarie 2016, URL: http://www. agerpres.ro. 


În ceea ce priveşte problema apariției unor tensiuni între statele UE ca urmare a relocării 
grupurilor de refugiați şi a construirii de garduri pe graniţele dintre țări, la data de 3 decembrie 
2015, Grecia a solicitat activarea mecanismului de protecţie civilă al UE pentru a putea gestiona 
fluxul de refugiaţi, mai ales deoarece reacția deficitară a ţării la acest fenomen a dat naştere la 
declaraţii referitoare la retragerea sa din Schengen, formulate în special de Ungaria". Mai mult, 
Grecia a fost acuzată de eludarea Regulamentul de la Dublin, ce prevede ca cererea de azil 
formulată de migranțţi să fie examinată în prima ţară comunitară în care aceştia sosesc. 

Declaraţiile oficialilor maghiari, pe lângă statutul Greciei în spațiul Schengen, au inclus 
şi intenţii de a construi rapid un gard la graniţa cu România, în cazul în care fluxul de refugiați ar 
putea fi redirecționat prin ţara noastră către Ungaria în situaţia în care Austria şi Slovenia îşi 
închid graniţele!”. Într-adevăr, întrucât Codul Frontierelor Schengen permite statelor membre 
reintroducerea temporară a controlului la frontierele naționale în cazul unei amenințări la adresa 
politicii publice sau securităţii naţionale, au fost notificate următoarele cazuri de reintroducere 
temporară a controlului: 

- Danemarca, între 4 ianuarie şi 23 februarie 2016, ca urmare a fluxului masiv de 
persoane care caută protecție internațională (evenimente ce necesită acţiune imediată), a 
reintrodus controlul la toate graniţele, cu atenție specială asupra granițelor maritime şi 
terestre cu Germania; 

- Norvegia, între 15 ianuarie şi 14 februarie 2016, a reintrodus controlul la toate graniţele, 
în special porturi; 

- Suedia, între 10 ianuarie şi 8 februarie 2016, a reintrodus controlul la toate graniţele, în 
special în porturile sudice şi vestice şi podul Oresund (între Danemarca şi Suedia); 

- Austria, între 16 noiembrie 2015 şi 15 februarie 2016, a reintrodus controlul la toate 
graniţele, în special la granița terestră cu Slovenia; 

- Germania, între 14 noiembrie 2015 şi 13 februarie 2016, a reintrodus controlul la toate 
granițele, în special la graniţa terestră cu Austria; 

- Franţa, între 13 noiembrie 2015 şi 27 martie 2016, a impus starea de urgență pe întregul 
teritoriu. í 

În acest context, surse din interiorul UE au apreciat că, pentru o perioadă de până la doi 
ani, Comisia Europeană ar putea propune suspendarea Tratatului Schengen'”. Într-adevăr, 


articolul 25 şi articolul 26 ale Codului Frontierelor Schengen (modificat în 22 octombrie 2013) 


14 Conform Agerpres, 3 decembrie 2015, URL: http://www. agerpres.ro. 

15 Conform HotNews, 12 ianuarie 2016, URL: http://www.hotnews.ro. 

'* UE, Temporary Reintroduction of Border Control, 03.02.2016, URL: http://ec.europa.eu/dgs/home-affairs/what- 
we-do/policies/borders-and-visas/schengen/reintroduction-border-control/index_en.htm. 

17 Conform HotNews, 22 ianuarie 2016, URL: http://www.hotnews.ro. 


prevăd ca, în circumstanţe excepționale, când întregul spaţiu Schengen este ameninţat, ca rezultat 
al unor deficiențe persistente importante referitoare la controlul frontierelor, iar acele 
circumstanțe constituie o amenințare importantă la adresa politicii publice sau a securității 
interne, Consiliul poate, în baza unei propuneri formulată de Comisie, să recomande ca unul sau 
mai multe state membre să decidă reintroducerea controlului la frontieră la toate sau doar la o 
parte din granițele interne. Această măsură poate şi impusă doar în cazurile în care măsurile 
prevăzute în articolul 19(a) nu au fost eficiente: inițierea desfăşurării echipelor europene de 
poliţişti de frontieră, în conformitate cu dispozițiile Regulamentului (CE) nr. 2007/2004, şi 
prezentarea spre avizare de către Agenţie, a planurilor sale strategice, bazate pe o evaluare de 
risc, care să includă informaţii privind desfăşurarea de personal şi echipamente.'5 Pentru a evita 
suspendarea Tratatului, preşedintele Consiliului European, Donald Tusk, a declarat că, în termen 
de două luni, UE va trebui să aducă sub control situația imigrației, astfel încât Consiliul 
European din martie să constituie o ocazie de a verifica funcționarea strategiei, evitând o criză 
precum prăbuşirea Schengen”. În acelaşi timp, este evident că o criză de acest tip ar declanşa un 
întreg lanţ de probleme ce, în final, ar pune în pericol însăşi existența Uniunii: fără liberă 
circulaţie, cetăţenii UE vor avea acces mai greu la locuri de muncă, economia comunitară ar 
înregistra scăderi dramatice, iar necesitatea existenței monedei unice ar fi pusă sub semnul 
întrebării. 

Alternativ, ca soluție la actuala criză, se discută despre necesitatea ca UE să aleagă între 
Codul Frontierelor Schengen şi Regulamentul de la Dublin. Ministrul de externe al Italiei, Paolo 
Gentiloni, a afirmat că este imposibil ca Uniunea să apere în acelaşi timp şi spațiul Schengen şi 
aplicarea celor convenite la Dublin, iar dovada cea mai clară în acest sens este faptul că Grecia 
nu respectă acordurile de la Dublin, ale cărei semnatară este”. 

În acest cadru al dezbaterilor despre o posibilă disoluţie a spaţiului Schengen, Marea 
Britanie continuă să aducă în prim plan problematica retragerii din Uniunea Europeană, mai ales 
că, în conformitate cu cele mai recente sondaje de opinie publică, englezii văd ieşirea din spațiul 
comunitar ca o soluţie pentru reducerea drastică a numărului de migranţi ce sosesc în ţară”. 


Acest punct de vedere este susținut de extrema dreaptă europeană, care consideră că stoparea 


'5 Jurnalul Oficial al UE, Regulamentul (UE) nr. 1051/2013 al Parlamentului European şi al Consiliului din 22 
octombrie 2013 de modificare a Regulamentului (CE) nr. 562/2006 pentru instituirea de norme comune privind 
reintroducerea temporară a controlului la frontierele interne în circumstanţe excepționale, 2013, URL: http://eur- 
lex.europa.eu/legal-content/RO/TXT/?uri=celex:32013R 1051. 

19 Conform HotNews, 22 ianuarie 2016, URL: http://www.hotnews.ro. 

2 Conform Agerpres, 12 ianuarie 2016, URL: http://www. agerpres.ro. 

EU Referendum Poll: two-thirds say deal is bad for UK, 04.02.2016, URL: http://www.theweek.co.uk/eu- 
referendum/65461/eu-referendum-poll-brexit-gaining-in-support; Andrew GRICE, EU referendum: Majority of UK 
public wants 'Brexit, poll reveals, IndyPolitics, November 2015, URL: http://www.independent.co.uk/ 
news/uk/politics/eu-referendum-majority-of-public-now-wants-a-brexit-poll-reveals-a6745561.html. 


„Islamizării” Europei este posibilă doar în condițiile dispariției UE şi a „redării suveranității 
statelor membre”, iar un potenţial Brexit va avea un efect de domino, al cărui rezultat va fi 
„întoarcerea libertăţilor şi naţiunilor”?. 

Este evident că dizolvarea Uniunii Europene nu constituie nici pe departe soluția optimă 
pentru criza refugiaților şi, mai mult, ar declanşa pe continentul european o criză economică 
profundă. În opinia preşedintelui Comisiei Europene, Jean-Claude Juncker, chiar şi introducerea 
de controale între țările Schengen ar putea provoca pierderi de aproximativ 3 miliarde euro 
anual”. De asemenea, fostul preşedinte al Comisiei Europene, Jose Manuel Barroso, a subliniat 
în declaraţiile sale, că această criză în desfăşurare este mai dificilă chiar şi decât cea a zonei euro, 
deoarece miza nu este doar economică, ci constă mai ales în acceptarea politică şi, în plus, este 
necesară realizarea unei distincţii clare între aspectul umanitar al crizei, anume primirea şi 
ajutorarea refugiaților, şi lupta împotriva terorismului. Soluția propusă de Barroso este complet 
opusă celei promovate de extrema dreaptă europeană, el recomandând corelarea mai multor 
resurse — financiare, operaţionale, umane — pentru a proteja graniţele UE. 

Jose Manuel Barroso militează pentru extinderea spaţiului Schengen prin primirea de noi 
membri, printre care consideră că ar trebui să se afle şi România. În acest sens, declaraţiile 
oficialilor europeni sunt contradictorii: de la sprijinul fostului preşedinte al CE la dezacordul 
subtil al reprezentanţilor Olandei”. Cu toate acestea, din punct de vedere al cooperării 
polițienești, România este implicată în procesele Schengen din noiembrie 2010: la Bucureşti este 
deschis un birou SIRENE (Supplementary Information Request at National Entry), iar din anul 
2013, autorităţile române sunt conectate la Sistemul de Informaţii Schengen II (SIS II), ca şi cele 
26 de state ale acestui spaţiu”. 

Una dintre cele mai importante soluții propuse de UE pentru gestionarea crizei 
refugiaților este cea agreată de Comisia Europeană la întâlnirea din 15 decembrie 2015 de la 
Strasburg, sub denumirea de „Agenda europeană a migrației: securizarea frontierelor externe ale 
Europei”. Acest document include următoarele: 

- un regulament prin care este creată Paza Europeană de Frontieră şi de Coastă; 

- revizuirea Codului Frontierelor Schengen; 

-un regulament referitor la documentele europene de călătorie pentru returnarea 

cetăţenilor statelor terţe cu şedere ilegală; 


- revizuirea Manualului EUROSUR; 


* Conform Agerpres, 29 ianuarie 2016, URL: http://www. agerpres.ro. 
* Conform Agerpres, 20 ianuarie 2016, URL: http://www. agerpres.ro. 
* Conform Agerpres, 29 ianuarie 2016, URL: http://www. agerpres.ro. 
% Conform HotNews, 11 ianuarie 2016, URL: http://www.hotnews.ro. 
2% Conform Ministerului Afacerilor Interne, Schengen România, URL: http://www.schengen.mai.gov.ro/index.htm. 


- cel de-al 8-lea raport bi-anual referitor la spaţiul Schengen.” 

Paza Europeană de Frontieră şi de Coastă are la bază Frontex şi autorităţile naţionale 
responsabile pentru gestionarea frontierelor, inclusiv paza de coastă. Această nouă propunere 
presupune, de fapt, redenumirea Frontex ca Agenţia Europeană pentru Paza de Frontieră şi de 
Coastă, cu scopul ilustrării mai clare a noului mandat şi a noilor sarcini şi responsabilități 
extinse. Bugetul Agenţiei va fi sporit gradual de la 143 milioane euro (planificare inițială pentru 
anul 2015) la 238 milioane euro în 2016, 281 milioane euro în 2017 şi 322 milioane euro în 
2020. De asemenea, va fi extinsă şi resursa umană, de la 402 persoane în 2016 la 1.000 persoane 
în 2020.*% Noua Agenţie va aborda următoarele probleme: 

- se va asigura că standardele UE în materie de gestionare a frontierelor sunt puse în 
aplicare la toate frontierele externe, ce vor fi monitorizate în mod constant prin analize 
de risc periodice şi evaluări ale vulnerabilității pentru a identifica şi a gestiona punctele 
slabe; 

- va detaşa ofițeri de legătură în statele membre ale căror frontierele sunt expuse unor 
riscuri şi îi va integra deplin pe aceştia în sistemele de informații naționale, fiind în 
măsură să transmită informaţii agenției; 

- va fi implementată o rezervă disponibilă rapid de poliţişti de frontieră şi de echipamente 
tehnice ce va fi pusă la dispoziţia Agenţiei (nu va mai exista deficit de personal sau de 
echipament necesar operaţiunilor Agenţiei; 

- va avea dreptul de a interveni: în cazul în care sunt identificate deficienţe, Agenția va fi 
împuternicită să solicite statelor membre să ia măsuri corective în timp util; în situații de 
urgenţă care periclitează funcționarea spaţiului Schengen şi în care deficienţele nu sunt 
remediate, Agenţia va putea să intervină pentru a se asigura că se iau măsuri pe teren, 
chiar şi în cazul în care nu există o cerere de asistență din partea respectivului stat 
membru sau când un stat membru consideră că nu este nevoie de o intervenție 
suplimentară; 

- va coopera cu ţările terţe pe teritoriul acestora: va avea un nou mandat, în baza căruia va 
putea trimite ofițeri de legătură în ţările terţe învecinate şi va putea lansa operaţiuni 
comune împreună cu acestea, inclusiv pe teritoriul lor; 

- va avea un rol mai important în materie de returnare permiţând desfăşurarea echipelor 
europene de intervenţie formate din escorte, observatori şi specialişti, care asigură 


returnarea efectivă a resortisanţilor țărilor terțe aflați în situație de şedere ilegală; în 


* European Commission, European Agenda on Migration: Securing Europe's External Borders, 15 December 
2015, URL: http://europa.eu/rapid/press-release_MEMO-15-6332_en.htm. 
28 . 

Ibidem. 


acest sens, va fi asigurat un document de călătorie european uniform pentru returnare 
acceptat de către țările terțe; 

- în analiza de risc va include criminalitatea transfrontalieră şi terorismul, va prelucra 
datele cu caracter personal ale persoanelor suspectate de a fi implicate în acte de 
terorism şi va coopera cu alte agenţii ale UE şi organizaţii internaționale în scopul 
prevenirii terorismului.” 

Se observă, aşadar, o mai bună coagulare a acţiunilor europene în sensul gestionării crizei 
refugiaților, însă prognoza Fondului Monetar Internaţional arată că până la sfârşitul anului viitor 
încă 4 milioane de refugiați vor ajunge în UE fiind deosebit de dificilă integrarea acestora pe 
piața muncii“. Mai mult, se face resimțită o nouă abordare la nivelul clasei politice din ţările 
vizate de valurile de migranţi, de a încerca atât o clarificare a statutului respectivilor migranţi 
(refugiați sau migranți din motive economice) pentru a furniza ajutor umanitar doar celor care au 
nevoie, cât şi stabilirea unor condiţii clare de reîntoarcere a refugiaților în țările de origine după 


încheierea respectivului război. 


? Comisia Europeană, Securizarea frontierelor externe ale Europei. O pază europeană de frontieră şi de coastă, 
2015, URL: http://ec.europa.eu/dgs/home-affairs/what-we-do/policies/securing-eu-borders/fact-sheets/ 
docs/a_ european border and coast guard_ro.pdf. 

* Conform Agerpres, 20 ianuarie 2016, URL: http://www. agerpres.ro. 


Capitolul 2 


PROGRAMUL NUCLEAR Al COREEI DE NORD 
Mihai ZODIAN 


Politicile nucleare ale Coreei de Nord au provocat o serie de crize recurente în ultimele 
decenii, cu un impact pronunţat regional, dar şi cu unele consecinţe globale. Un nou episod a 
început odată cu anunţul oficialităților de la Phenian, referitor la testarea, pe 6 ianuarie 2016, 
lângă Sungjibaegam, a unei arme termonucleare”!. Evenimentele sunt în curs de desfăşurare şi 
înconjurate de multă incertitudine, o situaţie care limitează stabilirea cu claritate a faptelor şi 
consecinţelor. 

Potrivit CNN, agenţia oficială de presă nord-coreeană a susținut că armamentul nuclear 
nu va fi folosit, „cu excepţia unei amenințări la adresa suveranităţii””?. Experții celor mai 
importante puteri din domeniu au pus însă sub semnul întrebării pretenţiile acestui stat, iar 
comunitatea internaţională a condamnat intenţiile şi activităţile sale”. Evoluţiile recente se 
înscriu într-o istorie complexă de decenii, în care crizele au alternat cu acordurile, fără a produce 
un rezultat concludent. 

În primul rând, nu este clar ce a fost testat la începutul acestui an. Regimul comunist a 
încercat să sublinieze, cu această ocazie, că este capabil să aibă acces la o tehnologie relativ 
avansată, într-un context în care este privit, în general, pe plan internaţional, ca un sistem politic 
subdezvoltat, cu şanse limitate de supraviețuire“*. Aşa cum sublinia Adam Taylor în Washington 
Post, puţine state au testat sau desfăşurat un asemenea sistem de armament, care implică o 
anumită complexitate tehnică”. 

Bomba cu hidrogen presupune folosirea a două tehnologii diferite, dar înrudite, fisiunea 
şi fuziunea nucleară. O armă nucleară „clasică” joacă rolul de detonator, angrenând energii 


imense, necesare reproducerii unui mecanism de funcționare analog celor din stelele stabile, prin 


31 Joohee Cho, Luiz Martinez, “North Korea Says It Has Successfully Tested Hydrogen Bomb”, ABC News, 6 
ianuarie 2016, http://abenews.go.com/International/north-korea-successfully-tested-hydrogen-bomb-amid- 
earthquake/story?1d=36 109939 (accesat februarie 2016). 
322 Eduard McKirdy, “North Korea announces it conducted nuclear test”, CNN International, 
http://edition.cnn.com/2016/01/05/asia/north-korea-seismic-event (accesat februarie 2016). 

Idem. 
34 Gordon Chang, Nuclear Showdown, North Korea takes on the world, Arrow, Londra, 2007. 
3 Adam Taylor, “Map: The Countries Believed to Have Tested Hydrogen Bomb”, The Washington Post, 6 ianuarie 
2016, https://www.washingtonpost.com/news/worldviews/wp/2016/01/06/map-the-countries-believed-to-have- 
tested-hydrogen-bombs (accesat februarie 2016). 

care sunt produse capacităţi explozive uneori de ordinul megatonelor'“. Din cauza puterii de 
distrugere potențial nelimitate, armamentul respectiv este utilizat, de obicei, pentru descurajare. 

În acelaşi timp, există categorii intermediare între bombele atomice şi cele termonucleare; 
activităţile respective se desfăşoară în subteran, iar informaţiile sunt insuficiente şi utilizate în 
scopuri politice, context care deseori creează confuzie şi dificultăţi în stabilirea a ce s-a întâmplat 
cu adevărat. Primul experiment sovietic, din anii '50, a fost criticat în aceşti termeni, URSS fiind 
considerată deţinătoare a tehnologiei respective abia după un al doilea test“. De asemenea, 
trebuie subliniat că, pentru un arsenal funcțional, sunt necesare posesia de vectori credibili şi de 
cantități suficiente de armament. 

Autoritățile sud-coreene au anunţat prezenţa unui seism artificial în zona anunțată de 
oficialii din Nord, iar cele americane şi-au manifestat scepticismul față de declarațiile regimului 
de la Phenian’®. Dacă testarea joacă şi un rol propagandistic, contestarea rezultatelor este, la 
rândul său, un instrument retoric. Ulterior, Washingtonul şi-a nuanţat poziția, susținând neoficial 
că ceva a fost testat, dar în cel mai bun caz, ar fi fost vorba despre unele componente, poate „un 
detonator”, dar că experimentul a reprezentat un eşec, conform declaraţiilor sub anonimat ale 
unui expert guvernamental, citat de CNN”. 

Dacă estimările experților internaționali se confirmă, atunci autorităţile nord-coreene vor 
fi puse în dificultate în politica externă. Promovarea unei imagini de forță intră în contradicție cu 
prezentarea unei imagini în mod evident exagerate şi poate complica relaţiile cu principalii 
parteneri ai regimului, China şi Federația Rusă. Din câte se pare însă, criza continuă să se 
escaladeze, cel puțin la nivelul propagandei şi acţiunilor diplomatice. 

La momentul redactării acestei sinteze, evenimentele par a se precipita. Phenianul ar 
putea lansa, în următoarele săptămâni, o nouă rachetă, ceea ce denotă şi abilitatea de a proiecta 
explozive nucleare cu ajutorul vectorilor balistici intercontinentali, cele două tipuri de tehnologii 
fiind direct legate“. Împreună cu testul din ianuarie, se poate considera că autorităţile din 
Coreea de Nord transmit un semnal important lumii în ceea ce priveşte potențialul său ştiinţific şi 
militar, în ideea că reprezintă un actor care trebuie luat în considerare, contrar percepției negative 


mai sus menţionate. 


* David Holloway, Stalin și bomba atomică, Institutul European, Iaşi, 1998; Lawrence Freedman, The Evolution of 
Nuclear Strategy, St. Martin's Press, New York, 1983. 

37 Holloway, op. cit. 

38 Cho, Martinez, op. cit. 

* Barbara Starr, “First on CNN: North Korea May Have Tested Components of a Hydrogen Bomb”, CNN Politics, 
29 ianuarie 2016, http://edition.enn.com/2016/01/28/politics/north-korea-hydrogen-bomb-test (accesat februarie 
2016). 

4 xax “North Korea preparing long range missile test, says Japanese report”, The Guardian/Reuters, 28 ianuarie 
2016, http://www.theguardian.com/world/2016/jan/28/north-korea-preparing-long-range-missile-test-says-japanese- 
report (accesat februarie 2016). 

În teorie, rachetele balistice intercontinentale pot deveni o ameninţare, îndeosebi la adresa 
Statelor Unite, dar credibilitatea unei asemenea politici necesită dezvoltarea unui arsenal 
funcțional. Spre deosebire de perioada Războiului Rece, prestigiul internațional este mai puțin 
legat de deținerea unui potenţial nuclear, cât de capacitatea economică sau de atracția ideologică, 
sectoare unde Phenianul este puternic deficitar. Aparent, politicile regimului au stagnat într-un 
ciclu al iniţierii crizelor şi rezolvărilor temporare, din care este greu de ieşit. 

Marile puteri şi organizaţiile internaționale au criticat noile intenţii ale regimului de la 
Phenian, fiind interesant şi că unii dintre partenerii săi tradiționali s-au distanțat ori s-au opus 
politicilor respective. Coreea de Sud consideră că este vorba despre o „ameninţare” globală, ceea 
ce era de aşteptat; în mod similar, autoritățile nipone au adoptat o atitudine similară, însă chiar şi 
Federaţia Rusă a considerat că dreptul internațional este sfidat“!. De asemenea, China a 


reacţionat prudent, îndemnând la moderație şi declarându-se „extrem de preocupată”?. 


Consiliul de Securitate al Naţiunilor Unite a luat în discuţie situaţia nord-coreeană“”. În 
asemenea probleme, sancţiunea depinde de la caz la caz, lipseşte o uniformitate normativă, 
deseori măsurile punitive alternând cu negocierile şi compromisurile. În general, SUA, Japonia şi 
Coreea de Sud se opun regimului de la Phenian, iar Federația Rusă şi China sunt mai moderate, 


adică se opun unor politici, cum e cea nucleară, dar tolerează autorităţile comuniste“. 


Coreea de Sud a reacționat dur faţă de anunţurile şi atitudinea Nordului, decizând 


instituirea unui grad ridicat de alertă a forțelor armate şi reluând emisiunile de propagandă”. 


Aliatul american a trimis un bombardier nuclear deasupra teritoriului acestei țări, într-un gest de 


ETRA 


incidente au loc periodic între cele două state vecine, între care, din anii '50, odată cu sfârşitul 
războiului, formal nu există un acord de pace, ci doar un armistițiu”. 
SUA şi-au manifestat scepticismul față de posibilitatea testării unei arme cu hidrogen, aşa 


cum am menționat anterior, subliniind însă că regimul de la Phenian continuă demersurile sale 


11 Jack Kim, “Pressure Mounts on North Korea to Abandon Rocket Launch”, Reuters, 3 februarie 2016, 
hitp:// www reuters.comarticle/us-northkorea-satellite-idUSKCNOVB INY (accesat februarie 2016). 

Ibidem. 
8 Julian Borger, “North Korea nuclear test: UN considers new punitive actions”, The Guardian, 7 ianuarie 2016, 
http://ww.theguardian.com/world/2016/jan/06/sanctions-considered-after-condemnation-of-north-korea-nuclear- 
test (accesat februarie 2016). 
“ Kim, op. cit. 
4 Tim Marcin, “After North Korea Hydrogen Bomb Test, South Korea Military on Highest Alert Level Across 
Border”, International Business Times, 7 ianuarie 2016, http://www.ibtimes.com/after-north-korea-hydrogen-bomb- 
test-south-korea-military-highest-alert-level-along-2254393 (accesat februarie 2016). 
“ PTI, “US B-52 bomber flies over South Korea after North Korea's Hydrogen bomb test”, The Times of India, 10 
ianuarie 2016,  http://timesofindia.indiatimes.com/world/rest-of-world/US-B-52-bomber-flies-over-South-Korea- 
after-North-Koreas-Hydrogen-bomb-test/articleshow/50521322.cms (accesat februarie 2016). 
*7 Pentru mai multe detalii, vezi Peter Calvocoressi, Politica mondială după 1945, Editura Allfa, Bucureşti, 2000. 

nucleare şi că reprezintă o ameninţare la adresa securităţii regionale şi globale“. Pe lângă 
zboruri de recunoaştere şi consultări cu aliații, Washingtonul a propus, în cadrul discuțiilor din 
Consiliul de Securitate al ONU, adoptarea unor sancțiuni dure”. Nu este clar dacă se va ajunge 
la un consens şi trebuie arătat că, în trecut, relaxarea restricțiilor externe a reprezentat un 
instrument de negociere cu regimul de la Phenian, care a făcut unele concesii temporare în ceea 
ce priveşte politica sa nucleară, dar nu a renunţat la dezvoltarea acestui tip de capabilități“. 

Recent încheiatul acord cu Iranul demonstrează că administrația americană poate fi 
suficient de flexibilă, atunci când manifestă un interes, iar contextul regional permite realizarea 
unei înţelegeri. În consecință, este mai dificil pentru reprezentanţii Phenianului să blameze 
Washingtonul pentru propriile sale politici, aşa cum se întâmpla în anii '2000. În schimb, SUA 
au şanse mai mari de a promova o abordare punitivă în această criză, chiar dacă F. Rusă şi China 
sunt sceptice în ceea ce priveşte viabilitatea unor sancţiuni dure. 

În acelaşi timp, SUA se află într-o perioadă electorală, o nouă administraţie fiind 
aşteptată la începutul anului viitor. Acest lucru înseamnă că politicile Washingtonului faţă de 
dosarul coreean se pot schimba sau că preşedintele Barack Obama, aflat la final de mandat are 
mână liberă în această problemă. Candidatul cu şansele cele mai mari, fostul secretar de stat 
democrat, Hillary Clinton, a trebuit să facă față criticilor republicanilor, dar mai mulți 
comentatori au subliniat absenţa unor alternative credibile elaborate de către rivalii săi politici”!. 

Japonia a subliniat, la rândul său, opoziţia faţă de politicile nucleare ale Coreei de Nord şi 
s-a consultat cu aliatul său principal, SUA. De pe teritoriu nipon s-au declanşat o serie de misiuni 
de observaţia ale aviației americane, planificate cu obiectivul de a investiga ce s-a întâmplat cu 
adevărat în cazul presupusului test”?. Autorităţile de la Tokyo, Seul şi Washington au anunţat 
decizia de a coopera în dosarul nuclear nord-coreean, un mesaj important, deoarece relațiile 


dintre primele două capitale nu au fost întotdeauna calde, din cauza trecutului colonial”. 


i TER, ”NTI, North Korea Proflie, Nuclear Overview”, NTI 2010, 
http://www.nti.org/e_research/profiles/NK/Nuclear/index.html (accesat februarie 2016). 

® PTI, “Hydrogen bomb test: US-Japan to work with S. Korea to meet Pyongyang challenge”, Onelndia, 9 ianuarie 
2016, http://www.oneindia.com/international/hydrogen-bomb-test-us-japan-work-with-s-korea-meet-pyongyang- 
challenge-1978250.html (accesat februarie 2016). 

5 Felicia Schwartz, “US, China Divided Over Response to North Korea's Nuclear Program”, The Wall Street 
Journal, 27 ianuarie 2016, http://Aww.wsj.com/articles/u-s-china-divided-over-response-to-north-koreas-nuclear- 
program-1453884250 (accesat februarie 2016). 

al Stephen Collinson, „Political Fallout for Hillary Clinton after North Korea`s Nuke Test”, CNN Politics, 7 ianuarie 
2016, http://edition.cnn.com/2016/01/06/politics/north-korea-nuclear-test-clinton-trump (accesat februarie 2016); 
Michael Hirsh, “Hillary`s North Korea problem”, Politico, 6 ianuarie 2016, 
http://www.politico.com/story/2016/01/hillarys-north-korea-fail-217424 (accesat februarie 2016). 

5 Mugdha Variar, “US flies military planes from Japan air base after North Korea claims hydrogen bomb test”, 
International Business Times, 7 ianuarie 2016, http://www.ibtimes.co.in/us-flies-military-planes-japan-air-base- 
after-north-korea-claims-hydrogen-bomb-test-662322 (accesat februarie 2016). 

5’ Mirren Gidda, “U.S., Japan, South Korea Unites in Response to North Korea Hydrogen Bomb”, Newsweek, 7 
ianuarie 2016, http://europe.newsweek.com/us-japan-south-korea-unite-response-against-north-korea- 
412557?rm=eu (accesat februarie 2016). 

Coalizarea celor trei actori poate avea implicații mai ample; mai precis, regimul nord- 
coreean riscă să complice ecuaţia strategică cu care se confruntă partenerul său chinez în 
regiunea Asia-Pacific. Atitudinea autorităţilor japoneze față de moştenirea celui de-al Doilea 
Război Mondial crease nemulțumiri în rândul statelor vecine, dar un Phenian considerat în 
acelaşi timp fragil şi amenințător poate crea o nouă solidaritate. Alături de tensiunile din Marea 
Chinei de Sud, repetatele crize provocate de acest regim consolidează legitimitatea principalelor 
alianţe americane din spațiul respectiv. 

China şi-a continuat politica tradițională față de regimul de la Phenian, condamnând 
testul, dar evitând, în acelaşi timp, să promoveze măsuri drastice îndreptate împotriva acestuia”. 
Atitudinea Beijingului a fost interpretată în mod diferit, fie drept o practică de protejare a 
autorităților comuniste vecine, fie ca parte a unei strategii graduale de moderare şi reformare. 
SUA au întreprins demersuri, inclusiv printr-o vizită a secretarului de stat, John Kerry, pentru a 
obține acordul în favoarea unor sancțiuni mai dure, obținând un acord de principiu asupra 
necesităţii unei noi rezoluții, nu neapărat şi în privinţa sancţiunilor”. 

Federaţia Rusă a adoptat un comportament similar vecinului chinez: reprezentanții 
autorităților de la Moscova au condamnat în termeni duri testul nord-coreean, dar au subliniat 
importanţa „prudenţei”, evitării tensiunilor şi a dialogului, în abordarea acestei crize”. O serie de 
experți, citați de agenţia rusă de presă ITAR-TASS, au ajuns la concluzii similare celor 
americane, în sensul că nu a fost vorba despre o armă termonucleară, ci despre elemente ale unui 
detonator, manifestând o atitudine mai favorabilă Phenianului“”. S. Ramani sugerează, în The 
Diplomat, o publicație importantă dedicată regiunii Asia-Pacific, că Moscova este, probabil, 
interesată de a juca un rol de mediator între occidentali şi regimul condus de Kim Jong-un”:. 

Nu este clar dacă presupusele ambiţii ale Kremlinului se pot materializa, ținând cont de 
conflictul din Ucraina şi de intervențiile competitive din Siria, deşi dosarul iranian sugerează 


potenţialul unei competiţii limitate. Multe lucruri depind aici şi de disponibilitatea SUA de a 


54 Jahier Hernandez, “North Korea's Hydrogen Bomb Claim Strains Ties with China”, The New York Times, 6 
ianuarie 2016,  http://Awww.nytimes.com/2016/01/07/wvorld/asia/north-korea-china-hydrogen-test.html (accesat 
februarie 2016). 

55 xak “US and China call for new North Korea UN resolution”, BBC News, 27 ianuarie 2016, 
http://wvww.bbc.com/news/world-asia-china-35416532 (accesat februarie 2016); Carol Morello, Simon Denyer, 
“China backs U.N. move to denounce North Korea over nuclear test”, The Washington Post, 
https:/Awww.washingtonpost.com/world/china-agrees-to-sanctions-against-north-korea-during-kerry-visit/2016/01/27/ 
2d09569a-bfed-1 1e5-98c8-7fab78677d51_story.html (accesat februarie 2016). 

* Kim, op. cit., ***, “Russia Calls for Restraint Amid North Korea's Hydrogen Bomb Test”, Sputnik News, 13 
ianuarie 2016,  http://sputniknews.com/politics/20160113/1033047327/morth-korea-hydrogen-bomb-russia.html 
(accesat februarie 2016). 

57 *** “Russian experts doubt that North Korea tested hydrogen bomb”, ITAR-TASS News Agency, 14 ianuarie 
2016, http://tass.ru/en/world/849669 (accesat februarie 2016). 

58 Samuel Ramani, “Russia, Japan and North Korea's Nuclear Test”. The Diplomat, 25 ianuarie 2016, 
http://thediplomat.com/2016/01/russia-japan-and-north-koreas-nuclear-test (accesat februarie 2016). 


14 


accepta unele compromisuri cu Federaţia Rusă. Astfel, deşi îndepărtată, criza din Asia de Nord- 
Est poate avea efecte şi asupra evoluţiilor politico-militare din alte spații. 

Condamnarea generală a presupusului test nord-coreean era previzibilă, ținând cont că 
majoritatea statelor sprijină oficial obiectivul stopării difuziunii tehnologiei nucleare de tip 
militar şi eventual, pe cel al dezarmării în acest domeniu. Deşi autoritățile de la Phenian s-au 
retras din tratatul de neproliferare, o serie de rezoluții ale Consiliului de Securitate al 
Organizaţiei Naţiunilor Unite au condamnat programul de înarmare demarat de regimul 
respectiv, drept ameninţare la adresa păcii şi securităţii internaționale, incluzând aici şi 
dezvoltarea rachetelor şi alte mijloace adiacente, fără a implica recursul la forţă”. Ambiguităţile 
regimurilor internaționale din această zonă tematică au devenit evidente începând cu testele 
nucleare din anii *90 şi continuă să influenţeze evoluţiile globale“. 

În consecinţă, acțiunea concertată a marilor puteri este necesară pentru a modera şi 
soluţia criza recentă. Intervenţia armată împotriva unui stat deţinător de arme nucleare este 
improbabilă, din cauza riscurilor implicate. Actorii majori pot impune noi sancțiuni şi pot slăbi 
regimul de la Phenian, dar, în general, eficienţa acestui tip de măsuri, în fața unui regim autoritar 
şi intens motivat se poate dovedi a fi cel puţin deficitară. 

Evoluţia crizei depinde, în parte, nu doar de atitudinea marilor puteri şi de normele 
existente, ci şi de motivațiile, politicile şi comportamentul Coreei de Nord. Cum însă avem de-a 
face cu un regim închis, dintr-un spaţiu cultural diferit, evaluarea motivaţiilor Phenianului s-a 
dovedit a fi unul dintre cele mai dificile exerciţii intelectuale, chiar dacă joacă un rol esențial în 
definirea reacțiilor şi strategiilor optime şi în evaluarea comportamentelor din domeniul 
securităţii. Două mijloace simple se referă la investigarea capabilităților şi a istoricului 
problematicii nucleare, dar nu sunt instrumente garantate şi trebuie privite cu o anumită detaşare, 
deoarece se bazează pe generalizări şi pe informaţii deseori contestabile“!. 

Configurarea programului nuclear nord-coreean a fost însoţită de un amestec paradoxal 
de discreție, mai ales în ceea ce priveşte dezvoltarea capabilităților de producție şi publicitate 
intensivă atunci când era vorba despre proclamarea rezultatelor. Potrivit evaluării SIPRI 
efectuată pentru anul 2015, se estimează că Phenianul deţine maxim 8 focoase atomice“. Arms 
Control Association consideră că regimul comunist deţine o serie de rachete balistice cu rază 


lungă de acțiune (de pildă modelul No Dong), dar că dezvoltarea vectorilor cu rază de acţiune 


59% “UN Security Council Resolutions on North Korea”, Arms Control Association, 
https://www.armscontrol.org/factsheets/UN-Security-Council-Resolutions-on-North-Korea (accesat februarie 2016). 
6 Subiect dezvoltat pe larg în Mihai Zodian, „Proliferarea armelor de distrugere în masă”, în Daniel Biro, Relațiile 
internaționale contemporane. Teme centrale în politica mondială, Editura Polirom, Iaşi, 2013. 

S! Terry L. Diebel, Foreign Affairs Strategy. Logic for American Statecraft, Cambridge University Press, 2007, pp. 
146-148; Robert Jervis, Perception and Misperception in International Politics, Princeton University Press, 1977. 

€ Shannon N. Kile, Hans M. Kristensen, “World nuclear forces” în ***, SIPRI Yearbook 2015, ediţia online, 
http://www.sipri.org/yearbook/2015/11 (accesat februarie 2016). 

mai mare încă în curs de desfăşurare (Unha 3/Taepo Dong 2), cu un istoric marcat de eşecuri, 
ceea ce ar putea explica insistența asupra unei noi lansări de satelit”. 

Facilităţile de producţie sunt centrate asupra unui reactor de cercetare, deturnat pentru 
fabricarea de plutoniu, dar existenţa a cel puţin unei instalaţii de îmbogăţire a uraniului a fost 
făcută publică, potrivit estimărilor experţilor occidentali şi declaraţiilor oficiale“. Coreea de 
Nord a cooperat cu state precum Iranul şi Pakistanul prin comercializarea ilicită de centrifugi şi 
material nuclear“. Prin rezoluţiile mai sus amintite, comunitatea internaţională a adoptat o serie 
de măsuri destinate încetinirii sau stopării programului nuclear respectiv. 

Avem de-a face, cel mai probabil, cu un arsenal modest, afectat de multe probleme 
tehnice, dar suficient de periculos pentru a atrage, odată la câţiva ani, atenția comunității 
internaționale. Coreea de Nord poate continua proliferarea tehnologiei sau materialului de care 
dispune. O eventuală prăbuşire a regimului ar complica demersurile de menţinere sub control al 
capabilităților nucleare dezvoltate, motive suficiente pentru a trezi semne de întrebare, cel puţin 
în rândul actorilor regionali“. 

Evoluţia externă a fost caracterizată de perioade de acalmie, urmate de tensionarea 
relațiilor. Suspiciunile referitoare la programul nord-coreean s-au confirmat în 1994, odată cu 
descoperirea reactorului destinat plutoniului de la Yongbyon, care a declanşat o criză 
internațională. Prima soluție a implicat oferirea de asistență economică limitată, în schimbul 
opririi demersurilor din acest domeniu, un rol decisiv jucându-l SUA, în condiţiile în care se 
considera că regimul se va liberaliza sau va urma destinul fostei Republici Democrate 
Germane”. 

Disputele nu se limitează doar la zona tematică cuprinzând tehnologia nucleară şi pot fi 
privite într-un context politic intern şi extern mai extins. Mai întâi, avem relaţiile ambigue dintre 
cele două state coreene, care au oscilat între tensiuni şi forme limitate de cooperare, Nordul fiind 
pus în dificultate, odată cu eşecul de dezvoltare şi cu prăbuşirea Uniunii Sovietice, în timp ce 


Sudul s-a transformat dintr-o fostă colonie vulnerabilă, într-un stat democratic şi prosper. În al 

doilea rând, ascensiunea Chinei şi relațiile strategice dintre Beijing şi Washington au schimbat 
mediul de securitate din regiunea Asiei de Nord. 

O nouă etapă a început în 2002, odată cu intenția administrației americane de a combate 
„statele bandit”, între care a fost inclus şi regimul de la Phenian, care angajase unele programe, 
printre care unul nou anunţat de îmbogăţire a uraniului şi dezvoltarea de rachete balistice. 
După o serie de demersuri diplomatice, inclusiv inaugurarea discuțiilor în formatul de şase 
națiuni (cele două state coreene, SUA, China, Federaţia Rusă şi Japonia), regimul comunist a 
denunțat Tratatul de Neproliferare Nucleară şi a testat, în 2006, primul dispozitiv nuclear şi o 
serie de vectori”. În urma negocierilor, se ajunge la un acord, dar, ulterior, relaţiile se vor 
tensiona, inclusiv prin noi teste, fără a mai atinge, însă, intensitatea disputelor anterioare. 

Discuţiile desfăşurate în timpul administraţiei Obama nu s-au bucurat de succese 
semnificative, în ciuda intenţiei acesteia de a promova o agendă de dezarmare ambițioasă, spre 
deosebire de cazul Iranului, cel puţin până acum. Noul lider nord-coreean, Kim Jong-un a 
continuat testarea armelor atomice şi programele de îmbunătăţire a rachetelor balistice”. Până 
recent, situaţia regională părea blocată între abordări diplomatice eşuate şi demersuri de înarmare 
nu întotdeauna bucurate de succes. 

Pe baza acestora şi a evaluărilor experților din domeniu, au fost propuse trei mari 
explicații ale politicilor nucleare nord-coreene. Prima exprimă programele în termeni strategici, 
drept consecinţă a schimbărilor produse pe plan internațional şi regional în distribuţia puterii, a 
doua se referă la posibila intenţie a autorităților de la Phenian de a obține beneficii prin 
exercitarea de presiuni, iar ultima pune accentul asupra eventualei utilități deţinute de 
manifestarea unor tensiuni externe pentru supraviețuirea statului nord-coreean”!. Din cauza 
opacității regimului, nu este clar care dintre teoriile rivale poate oferi o interpretare superioară, 
toate fiind în atenţia decidenților. 

În concluzie, avem de-a face cu o criză declanșată prin anunţul oficial al Coreei de Nord, 
referitor la testarea unei arme termonucleare, despre care nu se cunosc foarte multe lucruri. 


Experții şi marile puteri au contestat afirmaţiile regimului de la Phenian, argumentând însă că un 


ii TER, “North Korea Nuclear Timeline Fast Facts”, CNN Library, 
http://edition.cnn.com/2013/10/29/world/asia/north-korea-nuclear-timeline---fast-facts (accesat februarie 2016). 

© Soyeon Kim, Haesoo Yang, “Timeline of North Korea's Claimed Nuclear Tests”, ABC News, 
http://abcnews.go.com/International/timeline-north-koreas-nuclear-tests/story?id=36112252 (accesat februarie 
2016). 
n, KEE “North Korea Nuclear Timeline Fast Facts”, CNN Library, 
http://edition.cnn.com/2013/10/29/world/asia/north-korea-nuclear-timeline---fast-facts (accesat februarie 2016). 

71 xak “Russian experts doubt that North Korea tested hydrogen bomb”, TASS, 14 ianuarie 2016, 
http://tass.ru/en/world/849669 (accesat februarie 2016); ***, “Five questions about N. Korea latest rocket launch”, 
AFP/Yahoo News, 7 februarie 2016; Jack Hands, “North Koreas Rethoric Hides Its True Intentions”, The Diplomat, 
9 octombrie 2015, http://thediplomat.com/2015/10/north-koreas-rhetoric-hides-its-true-intentions (accesat februarie 
2016); Gordon Chang, Nuclear Showdown, North Korea takes on the world, Arrow, Londra, 2007. 

element al programului nuclear ar fi fost implicat, ceea ce contrazice atât rezoluțiile Consiliului 
de Securitate al ONU, implicit dreptul internaţional, dar şi interesele lor strategice în regiunea 
Asiei de Nord-Est. Evenimentele sunt încă în curs de desfăşurare, iar intensitatea rivalităților 
pare a se escalada. 

Consiliul de Securitate ar urma să se pronunțe în mod formal în privinţa presupusului test, 
dar persistă divergențe între actorii majori referitoare la căile de urmat, în special în ceea ce 
priveşte tipul şi duritatea sancţiunilor. Regimul proliferării nucleare nu conţine măsuri punitive 
propriu-zise, acestea fiind lăsate la latitudinea statelor şi a ONU. Nu este clar dacă o abordare 
eficientă se va materializa, în aceste condiţii, mai ales că politicile anterioare mai curând au 
temporizat problema, decât să o rezolve. 

Potrivit informațiilor publice disponibile, Coreea de Nord deţine un număr redus de 
bombe atomice, o serie de rachete cu rază medie de acţiune şi este în curs de a-şi dezvolta vectori 
capabili de distanţe mai lungi, dar nu este clar câte deţine şi dacă sunt sau nu operaționale. Cum 
avem de-a face cu un regim închis, iar stabilirea faptelor în chestiuni legate de programe 
nucleare este dificilă, cazul Irakului în 2002-2003 fiind emblematic, o oarecare prudenţă este 
necesară. În acelaşi timp, statul respectiv este considerat sărac şi slab, potrivit altor indici ai 
puterii. 

Istoricul relaţiilor „nucleare” a fost caracterizat prin crize urmate de acorduri temporare, 
prin care autoritățile de la Phenian primeau unele beneficii, în schimbul promisiunilor de a opri 
proiectele. Intenţiile sale au fost explicate în mod diferit în termeni de securitate, risc calculat sau 
de ostilitate necesară coeziunii interne. Este de estimat că, în absenţa unei schimbări majore, greu 
de prevăzut în acest moment, acest tip de tensiuni se va repeta şi în viitor, marilor puteri 


lipsindu-le fie interesul, fie o politică eficientă aici. 


18 


Capitolul 3 
GAZODUCTUL TURKMENISTAN-AFGANISTAN-PAKISTAN-INDIA 


(TAPI). IMPLICAȚII ASUPRA SECURITĂȚII REGIONALE 
Cristian BĂHNĂREANU 


TAPI sau gazoductul trans-afgan a fost proiectat să transporte resursele de gaze naturale 
din zona Mării Caspice, în special Turkmenistan, prin Afganistan, spre Pakistan şi India. Astfel, 
conducta va porni din câmpurile gazifere Galkynysh, parcurgând circa 200 kilometri pe teritoriul 
turkmen, apoi va traversa 735 kilometri prin vestul teritoriului afgan, de-a lungul comunicaţiei 
rutiere Herat-Kandahar, şi 800 kilometri prin regiunile pakistaneze Quetta şi Multan, destinația 
finală fiind oraşul Fazilka din nordul provinciei indiene Punjab, de la graniţa indo-pakistaneză. 
Unii susţinători ai proiectului, ca de exemplu preşedintele Afganistanului”, îl văd ca pe o 


continuare modernă a Drumului Mătăsii. 

Figura nr. 1: Traseul gazoductului TAPI” 


7? M. Reyaz, TAPI pipeline: A new silk route or a pipe dream?, în Al Jazeera, 16 December 2015, 
http://www.aljazeera.com/news/2015/12/tapi-pipeline-silk-route-pipe-dream-151215211343976.html, accesat în 
03.02.2016. 

? Harta a fost preluată de pe site-ul Stratfor, https://www.stratfor.com/image/security-priority-tapi-pipeline. 

Necesitatea acestui proiect a apărut încă de la începutul anilor '90, odată cu obţinerea 
independenţei fostelor republici sovietice şi implicarea companiilor petroliere internaţionale în 
industria energetică din Kazahstan şi Turkmenistan. Fiind mult timp izolat şi ocolit de circuitele 
economice internaționale, dar şi blocat între doi giganți energetici — Rusia şi Iran, 
Turkmenistanul a depus eforturi constante pentru deschiderea economiei şi extinderea opțiunilor 
de export a resurselor sale de gaze naturale către marii consumatori occidentali şi de pe piața 
estică. Administrația de la Moscova, care controla toată infrastructura de export a celor două țări 
ex-sovietice, a refuzat în mod constant accesul la rețeaua sa de conducte, ceea ce a dus la 
căutarea unor rute alternative de transport a resurselor energetice, care să evite Iranul şi Rusia. 

În paranteză, trebuie spus că statul turkmen dispune de unele dintre cele mai bogate 
resurse de gaze naturale din lume (locul 5, după Rusia, Iran, Qatar şi Arabia Saudită, cu rezerve 
certe de circa 265 mii miliarde m)“. Oficiali guvernamentali din sectorul energetic au dezvăluit 
că Turkmenistanul intenţionează ca, până în 2030, să producă 250 miliarde m° de gaze naturale 
şi să exporte circa 4/5 anual. Astfel, conducta de transport gaze va crea o fereastră de 
oportunitate pentru guvernul de la Aşhabad de a interconecta două dintre cele mai mari pieţe 
energetice ale Asiei de Sud, de a reduce dependenţa de Rusia, de a intra pe noi pieţe şi de a 


strânge relațiile cu statele din zona sud-asiatică. 

Figura nr. 2: Dinamica cererii de gaze naturale (milioane m /zi) 


Energy Information Administration, International energy data and analysis - Turkmenistan, 2015, accesat la 
01.02.2016. 
75 Date preluate din Asian Development Bank, Energy Outlook for Asia and the Pacific, October 2009. 

După cum se poate observa în graficul de mai sus, gazoductul va deservi necesitățile de 
resurse energetice în creştere din Asia de Sud, una dintre regiunile cel mai puțin integrate din 
punct de vedere economic ale lumii. Până în 2030, consumul de gaze naturale urmează să se 
dubleze în India şi Pakistan şi chiar să ajungă de peste 5 ori mai mare în Afganistan față de anul 
de referință 2006. De altfel, pentru statul afgan, acest gazoduct ar însemna probabil cel mai mare 
proiect de dezvoltare, ce ar putea aduce peste 400 milioane USD pe an. Conform anumitor surse, 
banii ar putea fi folosiți pentru construcția a peste 100 de unităţi industriale în apropierea 
traseului conductei şi a altor infrastructuri deosebit de necesare '€. 

Pentru India, proiectul TAPI reprezintă o opțiune eficientă din punct de vedere al 
necesităților de energie, estimările arătând că acesta va acoperi circa 12-16% din cererea de 
energie, iar importurile de gaze lichefiate prin conductă vor fi mai ieftine față de cele 
transportate pe mare. Creşterea industrială a Pakistanului necesită mari cantități de energie, iar 
gazoductul TAPI va satisface în proporție de 45% această cerere în creştere şi va oferi 
oportunități de industrializare şi creare de locuri de muncă în Balochistan, prin crearea de unități 
industriale de-a lungul rutei de transport. Taxele de tranzit primite de guvernul pakistanez de la 
India vor fi mai mult decât suficiente pentru a acoperi taxele plătite de Pakistan Afganistanului, 
ceea ce înseamnă un cost al energiei mai mic pentru statul pakistanez. De asemenea, Pakistanul 
va avea posibilitatea de a exporta gaze, prin portul Gwadar, spre China, administrația de la 
Beijing manifestându-şi interesul pentru acest proiect. 

Proiectul inițial a fost demarat la 15 martie 1995, când a fost semnat un memorandum de 
înțelegere între guvernele din Turkmenistan şi Pakistan pentru construcția unei conducte de 
transport gaze. După mai multe neînţelegeri şi tergiversări, cu implicarea companiilor energetice 
internaționale — Bridas Corporation (Argentina), Unocal (SUA), Delta (Arabia Saudită), 
Gazprom (Rusia), consorțiul Central Asia Gas Pipeline, Ltd. (CentGas), un nou acord a fost 
semnat la 27 decembrie 2002 de către liderii Turkmenistanului, Afganistanului şi Pakistanului. 
În 2005, Banca Asiatică de Dezvoltare a prezentat versiunea finală a studiului de fezabilitate 
realizat de compania britanică Penspen. Proiectul gazoductului a atras un puternic sprijin din 
partea SUA, deoarece TAPI permitea republicilor din Asia Centrală să exporte energie pe pieţele 
occidentale fără a apela la rutele controlate de ruşi. Se intenţiona izolarea Iranului şi slăbirea 
poziției Rusiei în regiune, inclusiv prin integrarea Afganistanului în circuitele economice ale 
Asiei Centrale şi de Sud. După cum menționa şi Ann Jacobsen, ambasadorul american în 


Turkmenistan de la acea vreme: „Suntem foarte interesaţi de acest proiect şi este foarte posibil ca 


19 Jamil Nasir, Pipe Dreams, în Southasia, 31 December 2014, 


http://www.pressreader.com/pakistan/southasia/2014123 1/textview, accesat în 05.02.2016. 

firmele americane să se alăture”. Construcţia părţii turkmene a conductei ar fi trebuit să 
proiectului, deoarece partea de sud a secţiunii afgane ar fi trebuie să treacă prin teritoriul 
controlat de talibani. Proiectul a stagnat până în aprilie 2008, când Pakistan, India şi Afganistan 
au încheiat un acord-cadru pentru a cumpăra gaze naturale din Turkmenistan. 

În 11 decembrie 2010, la Aşhabad a fost semnat acordul interguvernamental de începere 
a construcției conductei TAPI, care urmează să devină operaţională în 2019. Gazoductul va avea 
un diametru de 142 centimetri şi o lungime de aproximativ 1.814 kilometri, de-a lungul căreia 
vor fi construite şase stații de comprimare. Capacitatea de transport a conductei va fi de 33 
miliarde m” de gaze naturale pe an, din care 5 miliarde m; vor fi furnizate în Afganistan şi câte 
14 de miliarde m? către Pakistan şi India în următorii 30 de ani. Iniţial, costul proiectului 
transnaţional se ridica la 7,6 miliarde USD, dar o estimare mai recentă evaluează costurile la 
circa 10 miliarde USD *. 

Cu toate acestea, India şi Afganistan nu au reuşit să ajungă la un acord, în aprilie 2012, 
asupra cuantumului taxei de tranzit pentru gazul care trece prin teritoriul afgan. Prin urmare, nici 
taxa ce urma să fie plătită de New Delhi pentru transportul pe segmentul de conductă pakistanez 
nu a putut fi stabilită. La data de 16 mai 2012, parlamentul afgan a aprobat acordul privind 
gazoductul, iar a doua zi cabinetul indian a permis companiei publice de gaze GAIL să semneze 
acordul de vânzare-cumpărare gaze cu compania naţională Turkmengaz. 

După mai multe întâlniri, cele patru guverne au obținut aprobările necesare pentru 
înființarea TAPI Pipeline Company Limited — compania care va proiecta, finanța, construi, 
deţine şi opera gazoductul Turkmenistan-Afganistan-Pakistan-India. De asemenea, a fost 
aprobată o injecție de 5 milioane USD pentru fiecare dintre cele patru părţi — compania națională 
Turkmengaz, întreprinderea afgană de gaze, sistemul interstatal de gaze din Pakistan (privat) şi 
GAIL din India —, pentru a asigura investiție minimă necesară în TAPI Ltd. Banca Asiatică de 
Dezvoltare a fost însărcinată să ajute părțile în procesul de dezvoltare a TAPI Ltd., precum şi în 
găsirea şi angajarea unui lider de consorțiu. Acordul operaţional a fost semnat la 8 iulie 2014, iar 
consorțiul TAPI Pipeline Company Limited a fost înregistrat din punct de vedere legal în luna 
noiembrie 2014. 

Iniţial, au existat rapoarte că doi giganți energetici din SUA, Exxon Mobil şi Chevron, s- 


au implicat activ de negocierile cu Turkmenistan, fiind interesaţi de poziția de lider de consorțiu. 


i US. Companies Eye Trans-Afohan Pipeline, în Resilience, 19 January 2005, 
http://hwww.resilience.org/stories/2005-01-19/us-companies-eye-trans-afghan-pipeline, accesat în 04.02.2016. 

“* Bruce Pannier, Will Turkmeninstan 's TAPI Dream Ever Become a Reality?, în Radio Free Europe/Radio Liberty, 
19 December 2015, http://www.rferl.org/content/gishlog-ovozi-turkmenistan-tapi-pipeline-pakistan-afghanistan- 
india/27437485.html, accesat în 03.02.2016. 

Apoi, noi jucători au intrat în competiție, precum Dragon Oil din Emiratele Arabe Unite şi 
compania franceză Total S.A. Potrivit surselor, companiile energetice americane au încercat să 
convingă guvernul turkmen să cedeze o parte din exploatările sale de gaze, dar nu au reuşit să 
convingă autoritățile dat fiind faptul că Turkmenistanul nu permite investiţii ale companiilor 
străine în câmpurile sale gazifere. Partea bună este că proiectul a reuşit să atragă mari companii 
internaționale, precum şi alte țări din regiune. Astfel, China şi Bangladesh şi-au afirmat dorința 
de a adera la proiectul conductei TAPI cu suport american. 

La cea de-a 22-a reuniune desfăşurată în 7 august 2015, comitetul director al TAPI a 
aprobat în unanimitate propunerea părții turkmene ca Turkmengaz să devină lider al consorțiului 
TAPI Pipeline Company Limited. De asemenea, acționarii TAPI Pipeline Company Limited au 
căzut de acord, în 24 octombrie 2015, asupra procentelor de participare ale fiecăruia şi au parafat 
acordul acţionarilor”. 

Construcția propriu-zisă a gazoductului TAPI a demarat în 13 decembrie 2015 pe 
teritoriul turkmen, odată cu ceremonia de inaugurare ce a avut loc în deşertul Karakum din 
apropierea oraşului Mary din sud-estul Turkmenistanului. Proiectul este văzut ca un proiect 
politic care va ajuta la îmbunătăţirea relaţiilor în regiune“. Astfel, preşedintele 
Turkmenistanului, Gurbanguli Berdimuhamedov, a declarat că „TAPI este proiectat pentru a 
deveni un nou pas eficient spre consolidarea arhitecturii moderne de securitate energetică 
globală, un factor puternic de stimulare a stabilităţii economice şi sociale în regiunea asiatică”. 
La rândul său, prim-ministrul Pakistanului, Nawaz Sharif, speră că „proiectul conductei de gaze 
va ajuta la promovarea păcii şi a comerțului între țările din regiune”. De asemenea, vice- 
preşedintele Indiei, Mohammad Hamid Ansari, a numit gazoductul „mai mult decât un proiect”, 
descriindu-l ca „primul pas spre unificarea regiunii”, iar preşedintele afgan, Ashraf Ghani, a 
declarat că concretizarea TAPI demonstrează voința politică a ţărilor spre un progres al întregii 
regiuni, „care se va dezvolta într-un mod activ şi stabil dacă vom coopera”. 

Deşi, la prima vedere, proiectul reprezintă o oportunitate nemaiîntâlnită din care toate 
părțile vor avea de câştigat (situație win-win), există şi o serie de provocări destul de serioase în 
faza de dezvoltare şi de construcţie a proiectului, care trebuie depăşite pentru finalizarea cu 
succes a gazoductului. Cea mai gravă este starea de securitate din Afganistan, zonele Herat, 
Helmand şi Kandahar fiind încă teatrul unor lupte grele între talibani şi forțele guvernamentale. 
Nu există nici o certitudine despre situația din momentul în care forțele NATO se vor retrage din 


Afganistan. Forţele talibane ar putea obține mai multă influență, având în vedere gradul crescut 


Acordul acţionarilor a fost semnat la 13 decembrie 2015 în cadrul ceremoniei de inaugurare. 
8° Turkmenistan launches $10bn gas pipeline to South Asia, în Al Jazeera, 13 December 2015, 
http://www.aljazeera.com/news/2015/12/turkmenistan-launches-10bn-gas-pipeline-south-asia- 
151213165943882.html, accesat în 03.02.2016. 

de vulnerabilitate al autorităţii centrale afgane. Implicaţiile pentru securitatea conductei de gaze 
sunt deosebit de grave, astfel încât este nevoie de un angajament puternic din partea 
Afganistanului. Dar, un astfel de angajament va fi suficient în cazul în care guvernul central 
afgan nu va fi îndeajuns de puternic pentru a garanta securitatea gazoductului? Conducta va 
traversa, de asemenea, prin provinciile de nord-vest ale Pakistanului, ca de exemplu Balochistan, 
zonă afectată o lungă perioadă de timp de instabilitate şi de atacuri cu rachete asupra conductelor 
de gaze, căilor ferate, rețelelor de energie electrică şi altor infrastructuri vitale. Şi vechea dispută 
frontalieră afgano-pakistaneză (linia Durand din 1893) sau starea de neîncredere între India şi 
Pakistan din cauza conflictului geopolitic istoric poate afecta derularea în bune condiții a 
proiectului. 

În aceste condiții, Turkmenistanul a cerut sprijin din partea SUA şi NATO pentru a ajuta 
la protejarea conductei. Oficialii Pentagonului şi-au exprimat interesul de a colabora cu 
autoritățile turkmene, dar au arătat că va fi dificil să facă acest lucru din cauza politicii de 
neutralitate a tării. Deşi, până în prezent, nu există planuri clare de securitate, se apreciază că 
mare parte din garanţiile de securitate ale proiectului vor veni din partea guvernelor afgan şi 
pakistanez. Afganistanul a promis deja să aloce forțe de securitate de circa 5.000-7.000 de 
militari, probabil din cadrul armatei naţionale, pentru a proteja echipele care lucrează la 
construcția părții afgane a conductei. Pakistanul, de asemenea, a decis să asigure securitatea pe 
timpul construcției, în special în Balochistan. Nu în cele din urmă, pentru a proteja conducta 
consorțiul va trebui să colaboreze cu factorii de putere locali. De obicei, proiectele care aduc 
plusvaloare într-o ţară se confruntă cu mai puţină opoziţie prin comparație cu cei care doresc să 
exploateze resursele pentru export, astfel încât talibanii locali vor tolera probabil proiectul atâta 
timp cât interesele lor strategice nu sunt amenințate.’ 

Proiectul TAPI poate aduce o serie de beneficii şi implicaţii geopolitice. În primul rând, 
TAPI are potenţialul să contribuie la reconcilierea națională din Afganistan prin crearea de 
oportunități economice pentru poporul afgan şi, de asemenea, ar putea să schimbe calculele unor 
luptători talibani, determinându-i să depună armele. În al doilea rând, TAPI poate îmbunătăți 
relațiile politice şi economice dintre Afganistan şi Pakistan, având în vedere că tensiunile majore 
dintre cele două ţări sunt legate de comerţ şi terorism, oferind fiecărei părți un câştig substanțial 
printr-o cooperare economică mutual benefică. În al treilea rând, TAPI ar putea să 
îmbunătăţească relaţiile dintre India şi Pakistan şi să reducă şansele unui conflict armat între cele 


două puteri nucleare. În al patrulea rând, TAPI ar putea diminua abilitatea preşedintelui rus, 


8l Stratfor Global Intelligence, Security Is a Priority for the TAPI Pipeline, 16 December 2015, 


https://www.stratfor.com/image/security-priority-tapi-pipeline, accesat în 05.02.2016. 

Vladimir Putin, de a-şi şantaja energetic vecinii, deoarece cu cât va intra mai mult gaz natural pe 
piață, cu atât mai puțină putere va avea Moscova de a şantaja alte țări, inclusiv Turkmenistanul. 
În al cincilea rând, TAPI ar putea deveni o alternativă viabilă pentru gazoductul propus Iran- 
Pakistan, ajutând astfel SUA şi ţările europene să mențină o presiune economică asupra 
Teheranului pentru a-şi respecta obligaţiile ce decurg din Acordul nuclear”. Nu în ultimul rând, 
TAPI ar putea reduce semnificativ cererea de gaze naturale lichefiate pe piața sud-asiatică, 
diversificarea surselor de aprovizionare cu energie dând un nou imbold economiilor naţionale şi 
integrării economice regionale. 

Fără îndoială, proiectul TAPI este extrem de atractiv şi oferă oportunităţi enorme, atât 
pentru toate părțile implicate, cât şi pentru regiune în ansamblul său, dar, în acelaşi timp, nu 
trebuie ignorate unele obstacole deosebit de serioase. Viziune, voință politică puternică şi un 
nivel ridicat de angajament din partea conducerii politice şi de securitate a ţărilor interesate sunt 
factorii-cheie care vor converti proiectul îndelung amânat în realitate. Dacă va fi finalizat, TAPI 
va fi unul dintre cele mai mari şi importante gazoducte din lume — prin lungime, capacitate de 


transport şi costuri — ce va afecta viețile a peste 1,5 miliarde de oameni. 


55 Pe larg în Constantin Crânganu, TAPI - un nou venit în Gazoductstan! Implicații geopolitice şi noi perspective 
pentru pacea din regiune, în Contributors.ro, 6 ianuarie 2016, http://www.contributors.ro/economie/tapi- 
%E2%80%93-un-nou-venit-in-gazoductstan-implicaYC8%9Bii-geopolitice-%C8%99i-noi-perspective-pentru- 
pacea-din-regiune, accesat în 05.02.2016. 

